I 1735 giftet Solgaard seg med Anne Margrethe Høyer (d. 1764), datter av kanselliråd Peter Petersen Høyer og Bodil Marcusdatter Angell. Hun var enke etter den rike tollmannen Christian Sæd. Gjennom ekteskapet med Høyer ble Solgaard derfor en holden mann, uten at det nødvendigvis gjorde ham lykkeligere. Etter å ha skrevet under et gavebrev på 500 riksdaler til Borgund Fri- og Fattigskole, døde han for egen hånd i 1742. Han ble gravlagt en sen aften, uten seremoni, ved Borgund kirke.